ՅանԳո

ՅանԳո (, իսկական անունը՝ Յան Վիտալիևիչ Գորդիենկո (), ), ուկրաինացի տեսաբլոգեր, դերասան, երաժիշտ և հեռուստահաղորդավար։ Ուկրաինայի ամենահայտնի բլոգերներից մեկն է։

2022 թվականի ապրիլի 7-ի դրությամբ նրա գլխավոր YanGo ալիքն ունի 4,61 միլիոն բաժանորդ և ընդհանուր առմամբ 287,9 միլիոն դիտում։

Կենսագրություն 
Յան Գորդիենկոն ծնվել է 1998 թվականի հոկտեմբերի 25-ին Դոնեցկի մարզի Կրամատորսկ քաղաքում։ Հաճախել է լողի, կարատեի, հոկեյի և այլ մարզական խմբակներ։ Չնայած նոր նախասիրությունների նկատմամբ հետաքրքրությունը արագ կորցնելուն, երբ սկսել է տեսահոլովակներ նկարահանելով զբաղվել, այդ ժամանակ նա արդեն լուսանկարների շարքից իր խաղալիքներով ստեղծել է սեփական մինի մուլտֆիլմերը։ 2014 թվականին Ուկրաինայի արևելքում զինված հակամարտության սկսվելուց հետո Գորդիենկոյի ընտանիքը հարկադրված Է եղել տեղափոխվել Կիև։

Արվեստ 
YouTube-ում իր հիմնական ալիքը ստեղծել է 2014 թվականի հոկտեմբերին։

Նրա տեսահոլովակների սկզբնական թեմատիկան եղել է «Vine» ձևաչափը, սակայն ավելի ուշ իր ալիքում Գորդիենկոն սկսել է թողարկել «լեթսփլեյ» ձևաչափով հոլովակներ և համանման թեմատիկայի այլ ժամանցային տեսանյութեր։

2016 թվականի հուլիսի տվյալներով՝ Twitter-ում զբաղեցրել Է ամենահայտնի ռուսալեզու բլոգերների երրորդ տեղը՝ զիջելով Մաքս Տարասենկոյին (TheBrianMaps) և Կատյա Քլեփին։ 2017 թվականի հուլիսի տվյալներով՝ Յանն ընդգրկվել է Ռուսաստանում ամենահայտնի YouTube-բլոգերների թոփ հնգյակում։ 2020 թվականի դեկտեմբերի տվյալներով՝ իր ալիքում ունեցել է ավելի քան 4,49 մլն բաժանորդ։

2016 թվականի վերջին Գորդիենկոն և այլ տեսաբլոգերներ նկարահանվել են Թիմուր Բեկմամբետովի «Տոնածառ 5» ֆիլմում։ Հետագայում նա իր գործընկեր վիդեոբլոգերների հետ նկարահանվել է նաև «Կոտրել բլոգերներին» ֆիլմում։

Գորդիենկոյին հրավիրում են մասնակցելու YouTube բլոգինգի ոլորտին վերաբերող տարբեր շոուների. 2016 թվականի հուլիսին նա մասնակցել է «Ուկրաինա» հեռուստաալիքի «Ուկրաինան է խոսում» թոք շոուին։ Նույն ամռանը նա վիդեոբլոգինգին նվիրված «Hype Camp» նախագծի քասթինգիժյուրիի անդամներից էր։ Յանը դեռևս մասնակցում է նախագծին, բայց որպես ուսուցիչ։ 2019 թվականին նա միացել է Սբերբանկի «Kino is #thismine» նախագծին, որտեղ երիտասարդը կարճամետրաժ ֆիլմեր է ստեղծում, սցենարներ գրում նրանց համար և ընտրում դերասաններ։ 2020 թվականին Յուլիա Կովալի հետ նա դարձել է «Արծիվ թե գիր» ճանապարհորդական շոուի 24-րդ եթերաշրջանի հաղորդավարը։ Մասնակցել է «Comedy Club»-ի ամանորյա թողարկմանը։ 2020 թվականին Յան Գորդիենկոն դարձել է այնպիսի ապրանքանիշների դեսպան, ինչպիսիք են Calvin Klein-ը և Nike-ը։

Տեսագրություն

Ընտանիք 
Յան Գորդիենկոյի ընտանիքի մասին գրեթե տեղեկություններ չկան, հայտնի է, որ նա ունի կրտսեր եղբայր՝ Տիխոնը, ում հետ Յանը երբեմն տեսանյութեր է նկարահանում YouTube ալիքի համար։ 2020 թվականից Յանը և մոդել Վալերիա Ռուդենկոն քաղաքացիական ամուսնությամբ ապրում են Կիևում։

Ծանոթագրություններ

Արտաքին հղումներ 

 
 
 
 Чемпион мира Сергей Шубенков и блогер Ян Гордиенко — о беге, соцсетях и мотивации
 Блогер Ян Гордиенко впервые — об Украине и слухах о гомосексуальности

Յություբերներ